Podaci vezani uz javni natječaj za prijam u službu na određeno vrijeme VJEŽBENIKA

1 izvršitelj/ica za obavljanje vježbeničkog staža za radno mjesto **Upravnog referenta**

u Općini Viškovo, Jedinstveni upravni odjel Općine Viškovo, Odsjek ureda načelnika

Natječaj je objavljen u Narodnim novinama broj: 78/14. od 27. 06. 2014. godine

Opis poslova:

obavlja poslove postupanja s pismenima, njihovu primanju i izdavanju, njihovoj evidenciji i dostavi u rad, obradi, korištenju, otpremanju, čuvanju, izlučivanju i predaji nadležnom arhivu ili drugom nadležnom tijelu, brine o prispijeću i slanju fax i e-mail poruka, po potrebi šalje SMS (server) poruke vijećnicima i članovima Kolegija načelnika, brine o pohranjivanju i čuvanju baze podataka te je zadužen za pravilan rad digitalne arhive, zaprima račune i vrši otpremu pošte, vodi registar svih odluka, zaključaka, ugovora i drugih akata Općinskog načelnika i Općinskog vijeća, vodi propisane evidencije kao i podatke koji se odnose na godišnje ocjene službenika i namještenika te vodi evidenciju prisutnosti na radu, obavlja i druge poslove po nalogu nadređenih.

Osnovna bruto plaća: 8.809,66 kn

Provjera znanja i sposobnosti:

Obuhvaća pisano testiranje, provjeru rada na računalu i intervju.
Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja, kao i lista kandidata koji ispunjavaju formalne uvjete iz natječaja i koji će biti pozvani na pisano testiranje i provjeru rada na računalu.
Na istoj internet stranici i oglasnoj ploči objavit će se i lista kandidata s kojima će se održati intervju i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Područje pisanog testiranja obuhvaća područje lokalne i područne (regionalne) samouprave, područje općeg upravnog postupka, područje uredskog poslovanja u tijelima državne uprave.

Pravni i drugi izvori provjere znanja:

Statut Općine Viškovo ("Službene novine" Primorsko – goranske županije broj 25/09,

6/13, 15/13, 33/13.,14/14.), Zakon o službenicima i namještenicima u lokalnoj i područnoj (regionalnoj) samoupravi (NN 86/08., 61/11.), Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13), Zakon o općem upravnom postupku (NN 47/09.), Uredba o uredskom poslovanju (NN 7/09.), Zakon o pečatima i žigovima s grbom Republike Hrvatske (NN 33/95), Pravilnik o pečatima i žigovima s grbom Republike Hrvatske (NN 93/95).